JUMAL KÕNELEB
Tere tulemast taas meie seltsi!
Kas oled kunagi mõelnud, kes Sa õieti oled?
Mille jaoks Sa olemas oled? Täna räägime sellest.
Kui õpime Jumalat lähedase sõbrana tundma ja Tema häält kuulama
oma südames või Tema Sõna kaudu, mis kunagi ei muutu,
õpime, samaaegselt Jumala tundmaõppimisega,
tundma ka iseennast.
Kes tunneks sind ja mind paremini, kui see, kes on meid loonud?
Mitte keegi.
See ongi suur saladus - Jumal teab täpipealt, kes me oleme.
Nii seda, kes me oleme kui seda, mille jaoks me olemas oleme.
Ka sina ega keegi teine ei pea elama, teadmata,
mille jaoks ta olemas on või kes ta õieti on.
Jumal teab seda, kes sa õieti oled ja mille jaoks sa olemas oled.
Psühholoogina tundub imeline, et on keegi, kes teab, kes ma olen.
Kes teab, kuidas Ta on mind teinud ja mille jaoks.
Teab mu iseloomujooni ja mu tugevaid külgi. Mida ma armastan.
Ta teab, mis mulle on kasuks ja mis kahjuks.
Loen Taaveti laulu 139 algusest. "Issand, sa uurid mind läbi
ja tunned mind. Sina tead, millal ma maha istun ja millal
ma tõusen; sa mõistad kaugelt ära mu mõtted."
Ta teab mu mõtteid kaugelt! "Sa mõõdad ära mu käimise
ja mu pikali-olemise, ja kõik mu teed on sulle tuttavad.
Sõna ei ole veel mu keelel, kui ennäe - sina, Issand,
tead selle kõik ära. Tagant ja eest sa ümbritsed mind
ja paned oma pihu mu peale." Ühes tõlkes öeldakse:
"paned oma õnnistava käe minu peale". "See tundmine on minule imeline,
see on liiga kõrge, et saaksin sellest jagu."
Edasi salm 13 ütleb: "Sest sina valmistasid mu neerud
(Ta lõi ka meie siseorganid!) ja kudusid mind mu ema ihus.
Ma tänan sind, et olen nii kardetavalt imeliselt loodud.
Imelised on sinu teod, seda tunneb mu hing hästi."
See kirjakoht jätkub veel, võid ise edasi lugeda.
Tema teab, Ta on mind loonud. Ta nägi ja vormis mind mu ema ihus.
Taavet ütleb nii imeliselt: "Olen nii kardetavalt imeliselt loodud."
Ta ei öelnud, et ta on vilets, halb või saamatu. Ta ülistab Jumala
loomingut kui vaatab iseennast. Kas see on uhkus?
Või pigem rõõm selle imelise üle, mida Jumal on teinud?
Sageli vaevavad meid negatiivsed mõtted meie endi kohta.
Kogemuste tõttu või teised inimesed on öelnud,
et oled hädine ega saa hakkama.
Mind kinnitas palju see, kui hakkasin kuulama,
mida Jumal minu kohta ütleb.
Psalmisti sõnul tundis Ta meid juba eos.
Jumal teab täpselt, kelle Ta lõi. Jumal räägib meist head.
Ta räägib ka sinust ainult head. Jumala Sõna toidab, tõstab üles,
innustab, aitab ja toetab. Seega on nii oluline, et me
ei moodustaks minapilti mitte mineviku või teiste arvamuse järgi,
vaid Jumala Sõnas öeldu põhjal. Ja see pilt võib paljuski erineda
pildist, mis mulle on aastate jooksul kujunenud
lapsepõlve- ja elukogemuste kaudu.
Mul on kujunenud käsitlus sellest, millisena ma ennast näen.
Kui ma avan Piibli ja loen, mida Tema ütleb minu kohta
või hakkan kuulama vaikset Püha Vaimu häält oma südames,
siis Ta räägib häid sõnu. Kuidas ma siis reageerin?
Meil on Piiblis selle kohta hea näide. Isegi mitu näidet sellest,
kuidas inimesed kohtusid Jumalaga ja olid Temaga ühenduses ning
kuulasid Teda ja õppisid tundma iseennast. Varsti vaatame neid,
aga neis on ühine see, et Jumal usub meisse rohkem ja
näeb meis rohkem kui meie ise.
Mitmel korral tõstis Jumal enesemeelest kõlbmatuid inimesi
ja tegi neist suured Jumalamehed, sest Temas tulid nad sellega toime.
Üks selline on Vana Testamendi Gideon. Loe sellest, see on hea!
See on Kohtumõistjate raamatus. Iisrael elas siis viletsuses.
Midjanlased ja amalekid ja rahvas Idast kippus neile kallale iga kord
kui iisraellased olid külvanud. Nad lõid nende vastu leeri üles ja
hävitasid maa saagi, ega jätnud Iisraelile midagi söödavat,
ka mitte lambaid, kitsi ega eesleid. Vaenlane röövis ja hävitas kõike.
Niipea kui nad olid külvanud, röövisid midjanlased saagi.
Iisrael oli sel ajal ümberpiiratud.
"Nii jäi Iisrael väga kehvaks Midjani pärast ja Iisraeli lapsed
kisendasid Issanda poole." See oli tark tegu!
Ko.6:11 "Ja Issanda ingel tuli" Kui nad Issandat appi hüüdsid,
siis "Ja Issanda ingel tuli Ofrasse ning istus tamme alla, ...
ja Joase poeg Gideon peksis surutõrres nisu, et seda
midjanlaste eest kõrvale toimetada." Ta oli peidus surutõrres,
mitte ei peksnud nisu lageda taeva all, sest ta kartis.
"Ja Issanda ingel ilmutas ennast temale ning ütles talle:
Issand on sinuga, sina tubli mees!””
Soome k. Piiblis kutsub Issand Gideoni sõjasangariks,
vahvaks võitlejaks.
"Ja Gideon vastas temale: Oh mu Issand! Kui Issand on meiega,
mispärast on siis see kõik meid tabanud? Ja kus on kõik tema
imeteod, millest meie vanemad meile on jutustanud, öeldes:
Eks ole Issand meid Egiptusest ära toonud? Aga nüüd on Issand
meid maha jätnud ja Midjani kätte andnud!”
Olukord oli halb, miski ei viidanud sellele, et Jumal oleks nendega.
Pigem vastupidi. Tundus, et elu on täiesti segamini.
Küsimus polnud selles, et Jumal oleks hüljanud rahva,
vaid rahvas oli hüljanud Jumala. "Siis pöördus Issand tema poole
ja ütles: Mine selles oma jõus ja päästa Iisrael Midjani käest!
Tõesti, ma läkitan sind!” Aga Gideon vastas temale:
Oh Issand, millega mina Iisraeli päästan? Vaata, minu tuhatkond on
kõige nõrgem Manasses ja mina olen noorim oma isa peres.”
Siis ütles Issand temale: Et mina olen sinuga, siis sa lööd
midjanlased maha nagu üheainsa mehe.”
Selles loos on palju imelist. Parim on see, et Gideon nägi end täiesti
ebapädevana, ta oli nõrgimast suguvõsast ja pere noorim,
ta kartis. Sellegipoolest nimetab Jumal teda ingli kaudu
vahvaks võitlejaks! Sõjasangariks.
Kuidas saaks Gideoni kohta nii ütelda?
Ta on väike ja nõrk. Jumal aga näeb temas sangarit.
Nii on olnud mitmel korral ka minu elus - olen tundnud end väga
väikesena ja pädematuna ja ometi on Jumal mind kutsunud direktoriks,
koolijuhatajaks. Minul polnud mingeid resursse selleks,
aga Jumal nägi, et saan hakkama nagu Gideon. Jumal ütles mullegi
nagu Gideonile: "Mina olen sinuga, mine selles Issanda antud jõus!"
Jumal näeb ka sinus palju enamat, kui sa ise mõtled ja
eriti kui sulle on öeldud, et sa ei saa hakkama ja muud negatiivset,
on aeg muuta mõtteviisi ja hakata kuulama,
mida Jumal ütleb sinu kohta. Jumal ütleb ainult head.
Nii nagu Gideonile.
Milline konflikt- Gideon tunneb end nõrgana ja väärtusetuna ja see on
ka realistlik nägemus tema jaoks, aga Jumal nimetab teda sangariks.
Nüüd on tal oma realistlik minapilt ja taeva ja maa Looja sõnad:
"Sina oled vahva võitleja! Sina vabastad Iisraeli midjanlaste käest."
Ka meie elus on just nii. Ühel pool minu oma enesehinnang;
"Joy, oled nõrk, arg ja saamatu," ja Jumal räägib hoopis midagi muud.
Meil on siin valik. Tähtis valik. Võin valida, kumba ma usun ning
hakata joonduma, otsima ja uurima ning muutma oma mõtteviisi selle
järgi, mida Jumal ütleb või jätkan selles oma vanas minapildis.
Kumma ma valin? Mis juhtub, kui valime Jumala pildi meist?
Me muutume. Usun, et Gideon oligi sangar,
võib olla ta lapsena, enne midjanlaste rünnakut, mängis sõda.
Kui Jumal meid muudab, siis pole asi teiseks muutmises, vaid Jumal
vabastab meis selle, mis meis on. Unustatud unistused ja unelmad,
milled oleme maha matnud. Jumal toob need esile.
Sa suudad! Sa saad hakkama!
Teine isik, kes meid innustab Uues Testamendis, on Peetrus.
Jh1:42 Jeesus ütles tollele otsa vaadates: Sina oled Siimon,
Johannese poeg, sind peab hüütama Keefaseks!” - see on tõlkes
Peetruseks." Siin kohtub Jeesus Peetrusega esimest korda ja ütleb
"Sina oled Siimon, Johannese poeg." Jeesus tundis teda juba.
Jeesus tunneb meid ja sindki, tundis enne, kui me sündisime.
Aga siis annab Jeesus talle uue nime, Keefas, mis tähendab "Kalju".
Jeesus nägi seda potensiaali, mis Peetruses oli. Ta ütles:
"Sa oled kalju." Hiljem sai temast koguduse juht. Algkogudus vajas
just sellist juhti, nagu Peetrus. Julget juhti. Peetrus tegi vigu,
aga temast sai juht. Tahame julgustada, et sinagi usuksid,
mida Jumal ütleb sinu kohta. Las need sõnad lähevad
sulle südamesse ja murravad ja muudavad su mõtted endast.
Asendab negatiivsed, jäätunud, rasked mõtteahelad.
Aeg on neist vabaneda ja uskuda sellesse, mida Jumal ütleb su kohta.
Kuidas see toimub? Kuidas ma seda suudan?
Eriti raskel hetkel või kui tundub, et kõik on läinud luhta -
sellest ei tule midagi ja ma tõesti ei saa hakkama.
Sageli peame nagu vägisi oma pilgu tõstma Kristusele.
Peame minema Tema juurde.
Kui me läheme Tema juurde ja tõstame pilgu Temale,
siis Temast tulvab valgust, armastust, armu, väge ja Tema ees,
Tema kirkuses, Temale vaadates tuleb nähtavale see teistsugune
Joy, kelle Jumal on loonud. Korraga on see uus loodu nähtav.
Piibel ütleb 2 Korintose 5:17: "Niisiis, kui keegi on Kristuses,
siis ta on uus loodu, vana on möödunud,
vaata, uus on sündinud." Ma olen uus ja Temaga koos olles
tuleb uus Joy nähtavale.
Mida rohkem ma veedan aega Temaga ja Tema Sõna uurin ning võtan
Tema sõnad südamesse, seda enam neist saab tõde minu elus.
See nõuab aga, et pöörduda Tema poole, jäämata nurka masendusse,
ega jää rõhuvaid mõtteid kuulama ja kordama ja muretsema.
Peame pöörduma Tema poole.
Mõnikord aitab näiteks ülistusmuusika mängima panemine või
Tv7 vaatamine. Mine mingil moel negatiivsusest ära -
Issanda ligiollu.
Kuula ülistusmuusikat, loe Sõna, tee midagi, pöödu Issanda poole.
Mul on häid paare siin valikute teemal, millest rääkisid.
Kui erinev on Jumala nägemus meie enda omast!
Võime mõtelda: Ma ei saa millegiga hakkama, aga Piibel ütleb:
"Ma suudan kõik tema läbi, kes teeb mind vägevaks." Filiplastele 4:13.
Ma ei suuda midagi vs ma suudan kõik Temas, kes teeb mind tugevaks.
Kohe palju parem!
Või "ma olen vilets ja saamatu," vs Gl.3:26 "Olen Jumala laps!"
Kumb on parem? Olen Jumala armas laps.
Selliseid valikuid on palju.
Võid mõtelda, et sa ei saa midagi muuta, oled olude ohver.
Piibel aga ütleb:"Kõik on võimalik, sellele, kes usub."
Kumma sa valid? Jumal jahmatab alati oma headusega.
Jumal soovibki seda. Alati, kui lähen Tema ette, on Tema headus
justkui liiga hea, et olla tõsi. Mida rohkem ma aga Teda kuulan,
seda rohkem mu süda sulab, endised mõtted murduvad ja
sulavad ära. Jumala Sõna on palju parem, kui meie omad mõtted.
Efesose 5:8 "varem te olite pimedus, nüüd aga olete valgus Issandas.
Käige nagu valguse lapsed!" Ta soovitab valida valguse tee.
1.Tes 5:5 "Teie kõik olete ju valguse lapsed ja päeva lapsed.
Meie ei ole öö ega pimeduse lapsed."
Oma köögilaua ääres, kui Issand tuleb ja need imelised asjad
tulevad nähtavale, elu muutub!
Mida enam Issandaga aega veedad, seda vähem tuleb vana meelde.
Vana ununeb ja uuest identiteedist saab loomulik osa.
Märkad, kuidas vabaned. Mitte ei muutu teiseks, vaid muutud rohkem
selliseks, nagu originaalis olid loodud.
Ka mina olen leidnud Jumalaga käies endas rohkem selliseid asju,
mida ma ei teadnudki eneses olevat.
Viimati rääkis Jumal mulle ühe inimese kaudu,
et ma hakkaks maalima.
Ma olen sellest kaua unistanud, aga unustasin selle ammu.
Issand tõstis selle esile ja julgustas. Iseenesest tühine asi,
aga siiski minule oluline. Ja seda Jumal teebki. Ta toob esile neid
asju, mis meid muudavad nendeks, kes me tegelikult algselt oleme.
Piibel ütleb, et vaenlane on tulnud varastama, tapma ja hävitama.
Jeesus on tulnud, et meil oleks elu ja seda ülirohkelt.
Loeksin nüüd lõpetuseks imelise Sõna, mille sain Issandalt palves.
Issand ütleb: "Tahan vabastada oma rahva külmast religioonist olema
lähemal Elavale Jumalale. Kunagi pole olnud küsimus milleski muus.
Kogu usuelu mõte on alati olnud armastussuhe. Lähedane ja turvaline
suhe Taevaisa, sinu Loojaga. Elu ei pidanud olema üksildane ja
raske. Sul on Elav Jumal abiks kogu aeg. Enam iial ei pea sa olema
üksi ja hämmingus. Kui otsid Mind, leiad Mind. Koputajale avatakse.
Mina tulen sisse ja einestan sinuga koos. On nii palju kristlasi, kes
üritavad ja üritavad. Kui nad vaid teaksid, kui lähedal olen ja kuidas
Ma tahan aidata. Kui nad vaid teaksid, et olen lähedal aitamaks.
Kui nad ei taipa vastu võtta, siis jääb sageli abi saamata.
See rebib ja lõikab Mu südant.
Miski ei tee rohkem haiget kui oled valmis igati aitama ja inimene
ei võta seda vastu, sest ei oska ega suuda.
Ma tean, et on raske usaldada nähtamatut aitajat.
Oleks lihtsam, kui oleksin nähtav, aga Ma ei saaks seda olla.
Olen liiga suur, maailm ei suudaks Mind kanda. See on Mullegi valus.
Nii see lihtsalt on. Olen teile nähtamatu, aga Mind võib siiski
tunda, Mind võib kogeda, Mind võib näha. Olen ikkagi siin. Lähedal.
Täitsa lähedal. Mul on palju rohkem varuks. Kui te vaid võtaks vastu!
Olen nagu armastuse laine, headuse ja armu laine.
Armastan teid nii väga ja soovin tulla läbi nähtamatu vaheseina,
soovin tulla nähtuks, olla nähtav. Maali Mind, laula Mind, kirjuta
Mind, tantsi Mind nähtavaks. Maali Mind kõige kaunimate
värvidega, laula Mind kõige kaunima viisiga nähtavaks.
Too Mind esile, armsaim, too Mind esile, armsaim!
Nagu tulvavesi, tahan täita selle maa kõigis vikerkaarevärvides.
Eedeni lõhnade, maitsete ja viisidega. Too Mind esile!"
Halleluuja! Imeline sõnum. Pole öelda muud kui aamen!
Tänu Issand, et iga vaatajagi saab leida iseennast Sinu ligiolus.
Tänu Issand, et saan palvetada iga vaataja eest, et igaüks võiks
vabaneda kõigest, mis aheldab ja seob ning olla see, milleks
Sina oled igaühe loonud. Täiesti vabana. Õnnista igat vaatajat!
Murdugu kõik, mis takistab ja saagu igaüks vabaks.
Sest kus on Vaim, seal on vabadus. Tulgu vabadus Jeesuse nimel. Aamen.
Võid toetada Taevas Tv7 tööd! Saaja: Taevas TV7.
Swedbank 221048388411 SEB 10220109461019
Külvates Jumalariigi töösse, külvad Jumala kuningriiki.
Tee seda rõõmuga, Issand tasub sulle! Ole õnnistatud!
Swedbank 221048388411 SEB 10220109461019
Tõlge: Meeli Martin